Мемлекеттік тіл – ортақ тіл

Мемлекеттік тіл – қазақ тілі. Ол тек қазақ халқының тілі емес, мемлекеттік тіл – ортақ тіліміз, Қазақ­станда тұратын, оны Отаным деп қабыл­дайтын, өзін Қазақстанның патриотымын деп есептейтін азаматтардың тілі. Қазіргі кезде қазақ тілінің мәртебесін көтеру мен қолдану аясын кеңейту мақсатын­да билік тарапынан тиісті шаралар қабылда­нып жатыр, қазақ тілін меңгеру үшін барынша жағдай жасалуда. Сондай іс-шараларды өткізуге біздің Жарқайың ауданымызда барынша жағдай жасап жатыр. Солардың бірі 2017 ж. 5 сәуірінде мемлекеттік тілді үйреніп жатқан өзге ұлт өкілдерінің 2-11 сынып оқушылары арасында шығармашылық байқауы. Бұл байқауға аудан және ауыл мектептері, соның ішінде Қарасу НМ оқушылары да қатысты. Шығармашылық байқау 4 номинация бойынша өткізілді. Соның ішінде «Әдеби көркем оқу» номинациясы бойынша 6-шы сынып оқушысы Смирнов Виктор және «Музыкалы қонақжай» номинациясы бойынша 7-ші сынып оқушысы Смирнова Татьяна қатысып жүлделі ІІ орындарға ие болды. Байқаудың нәтижесі бойынша балалар ақшалай 30 000 теңгеден марапатталды.

Қазақ тілі пәнінің мұғалімі Бадаева А.Қ.



